CELEX: 22005D0352
Language: lt
Date: 1112140800000
Title: 2005/352/EB: 2005 m. kovo 30 d. Sprendimas Nr. 2/2005, priimtas Komiteto, įsteigto pagal EB ir Šveicarijos Konfederacijos susitarimą dėl abipusio pripažinimo, dėl susitarimo 1 priedo 3 skyriaus pakeitimo

30.4.2005   
            
            
               LT
            
            
               Europos Sąjungos oficialusis leidinys
            
            
               L 110/78
            
         
      SPRENDIMAS Nr. 2/2005
   2005 m. kovo 30 d.
   priimtas Komiteto, įsteigto pagal EB ir Šveicarijos Konfederacijos susitarimą dėl abipusio pripažinimo, dėl susitarimo 1 priedo 3 skyriaus pakeitimo
   (2005/352/EB)
   KOMITETAS,
   atsižvelgdamas į Europos bendrijos ir Šveicarijos Konfederacijos susitarimą dėl atitikties įvertinimo abipusio pripažinimo (toliau – Susitarimas), pasirašytą 1999 m. birželio 21 d., ypač į jo 10 straipsnio 4 dalies e punktą ir 18 straipsnio 2 dalį;
   kadangi pagal 2002 m. kovo 27 d. EDI potvarkį dėl žaislų saugos (RO 2002 1082), su paskutiniais pakeitimais, padarytais 2003 m. spalio 2 d. (RO 2003 3733), Šveicarijos Konfederacija iš dalies pakeitė su žaislais susijusias teisines, normines ir administracines nuostatas taip, kad šios nuostatos ir atitinkami Europos bendrijos teisės aktai pagal Susitarimo 1 straipsnio 2 dalį būtų laikomi lygiaverčiais;
   kadangi dėl šios priežasties 1 priedo 3 skyrius „Žaislai“ turėtų būti atitinkamai pakeistas;
   kadangi pagal 10 straipsnio 4 dalies e punktą ir 18 straipsnio 2 dalį Komitetas gali pakeisti šio Susitarimo 1 priedą,
   NUSPRENDĖ:
   
               1)
            
            
               Susitarimo 1 priedo 3 skyriaus „Žaislai“ 1 skirsnis iš dalies keičiamas pagal prie šio sprendimo pridedamo A priedo nuostatas.
            
         
               2)
            
            
               Šį dviem egzemplioriais sudarytą sprendimą pasirašo pirmininkaujantieji arba kiti asmenys, įgalioti veikti šalių vardu. Šis sprendimas įsigalioja nuo tos datos, kai jį pasirašo paskutinė šalis.
            
         
      Pasirašyta Berne, 2005 m. kovo 30 d.
      
         
            Šveicarijos Konfederacijos vardu
         
         Heinz HERTIG
         
      
      Pasirašyta Briuselyje, 2005 m. kovo 23 d.
      
         
            Europos bendrijos vardu
         
         Joanna KIOUSSI
         
      
   
   
      PRIEDAS
      SUSITARIMO PAKEITIMAI
      1 priedo „Produktų sektoriai“ 3 skyriaus „Žaislai“ I skirsnio „Teisinės, norminės ir administracinės nuostatos“ žodžiai „Teisės normos, kurioms taikoma 1 straipsnio 1 dalis“ yra išbraukiami ir pakeičiami žodžiais „Teisės normos, kurioms taikoma 1 straipsnio 2 dalis“.
      1 priedo „Produktų sektoriai“ 3 skyriaus „Žaislai“ pirmo skirsnio sąraše antrašte „Šveicarija“ pateiktos Šveicarijos teisinės normos yra išbraukiamos ir pakeičiamos šiomis teisinėmis normomis:
      
                   
               
               
                  „1992 m. spalio 9 d. federacinis įstatymas dėl maisto produktų ir prekių (RO 1995 1469), su paskutiniais pakeitimais, padarytais 2003 m. kovo 21 d. (RO 2003 4803)
               
            
                   
               
               
                  1995 m. kovo 1 d. potvarkis dėl prekių (RO 1995 1643), su paskutiniais pakeitimais, padarytais 2003 m. gruodžio 15 d. (RO 2004 1111)
               
            
                   
               
               
                  2002 m. kovo 27 d. EDI potvarkis dėl žaislų saugos (RO 2002 1082), su paskutiniais pakeitimais, padarytais 2003 m. spalio 2 d. (RO 2003 3733)“.